**Ministru kabineta noteikumu projekta**

 **“Kuģu pārstrādes konsultatīvās padomes nolikums**”

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par piesārņojumu” 49.1 panta otrā daļa. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Likuma “Par piesārņojumu” 49.1 panta otrā daļa noteic, ka Kuģu pārstrādes padome ir konsultatīva institūcija, kura izvērtē Eiropas parlamenta un Padomes 2013. gada 20. novembra Regulā Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16 (turpmāk – Regula Nr. 1257/2013) minēto kuģu pārstrādes plānu un kuģu pārstrādes rūpnīcu plānu atbilstību šīs regulas prasībām un kuras lēmumiem minētajai regulai atbilstošu kuģu pārstrādes jomā ir ieteikuma raksturs. Ministru kabinets nosaka Kuģu pārstrādes padomē pārstāvētās institūcijas un apstiprina šīs padomes nolikumu.Lai gan regulas atbilstoši Līguma par Eiropas Savienības darbību 288. panta otrajai daļai ir vispārpiemērojamas un uzliek saistības kopumā, un ir tieši piemērojamas visās dalībvalstīs, Regula Nr. 1257/2013 satur normas, kuras uzliek veikt pienākumus dalībvalstīm, to kompetentajām iestādēm un administrācijām.Regula Nr. 1257/2013 nosaka prasības ar dalībvalstu karogiem kuģojošo valstu kuģu pārstrādei, kuri atbilst minētās regulas prasībām. Saskaņā ar Regulas Nr. 1257/2013 7. panta 2. punktu kuģu pārstrādes iekārtas operators katram kuģim, kas tiks pārstrādāts, sagatavo kuģa pārstrādes plānu, kuru iesniedz apstiprināšanai kompetentajai iestādei. Saskaņā ar Regulas Nr. 1257/2013 7. panta 3. punktu kompetentā iestāde apstiprina kuģa pārstrādes plānu. Atbilstoši Regulas Nr. 1257/2013 13. panta 3. punktam kuģu pārstrādes rūpnīcas operators nosūta kuģa īpašniekam un administrācijai kuģa pārstrādes plānu, tiklīdz tas ir apstiprināts saskaņā ar Regulas Nr. 1257/2013 7. panta 3. punktu. Saskaņā ar Regulas Nr. 1257/2013 13. panta 1. punkta e) apakšpunktu kuģu pārstrādes rūpnīcas operators izstrādā kuģu pārstrādes rūpnīcas plānu.A/S “Tosmares kuģu būvētava” ir iekļauta Eiropas Komisijas 2016. gada 19. decembra Īstenošanas lēmumā (ES) 2016/2323 (2016. gada 19. decembris), ar ko izveido kuģu pārstrādes rūpnīcu Eiropas sarakstu saskaņā ar Eiropas Parlamenta un Padomes Regulu (ES) Nr. 1257/2013 par kuģu pārstrādi, ietvertajā kuģu pārstrādes rūpnīcu Eiropas sarakstā. Tāpēc ir iespējams, ka šajā kuģu pārstrādes rūpnīcā tiks nogādāti pārstrādei kuģi, kuri atbilst Regulas Nr.1257/2013 prasībām. Pašreiz Latvijas normatīvajos aktos nav noteikts, kādā veidā notiek kuģa pārstrādes plāna un kuģu pārstrādes rūpnīcu plāna izvērtēšana un apstiprināšana. Pie tam, jāņem vērā, ka gan kuģa pārstrādes plāns, gan kuģa pārstrādes rūpnīcas plāns var saturēt informāciju, kuras izvērtēšana nav Valsts vides dienesta kompetencē. Pašreiz spēkā esošie normatīvie akti paredz, ka saskaņā ar likuma “Par piesārņojumu” 49.1 panta pirmo daļu Valsts vides dienests pilda Regulā Nr. [1257/2013](http://eur-lex.europa.eu/eli/reg/2013/1257/oj/?locale=LV) minētos kompetentās iestādes un kontaktpersonas pienākumus.Saskaņā ar Jūrlietu pārvaldes un jūras drošības likuma 6. panta pirmo daļu VAS “Latvijas Jūras administrācija” uzrauga Latvijas kuģu reģistrā iekļauto kuģu atbilstību drošības un vides aizsardzības prasībām, tai skaitā veic kuģu pārbaudes un izsniedz kuģu sertifikātus, tomēr Latvijas normatīvajos aktos nav ietverta prasība VAS “Latvijas Jūras administrācija” veikt administrācijas pienākumus Regulas Nr. 1257/2013 izpratnē. Latvijas normatīvie akti paredz, ka kuģu pārstrādes rūpnīcām tiek izdotas atļaujas B kategorijas piesārņojošas darbības veikšanai. Saskaņā ar Ministru kabineta 2010. gada 30. novembra noteikumu Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 1. pielikuma 5.9. punktu, iekārtām nolietoto transportlīdzekļu apstrādei smalcinātājos ar jaudu līdz 75 tonnām dienā vai kuģu vraku reģenerācijai vai uzglabāšanai ir nepieciešama atļauja B kategorijas piesārņojošas darbības veikšanai. B kategorijas atļauja kuģu vraku reģenerācijai ir izsniegta šādiem komersantiem, kuras pašreiz nav iekļautas kuģu pārstrādes rūpnīcu Eiropas sarakstā:1. SIA “Liepājas kuģu būves rūpnīca”  (atļauja Nr. LIT -13-245 B, derīga no 2007.gada  2. augusta)
2. SIA “KUUSAKOSKI” (atļauja Nr. VE10IB0055, derīga no 2011.gada 5.novembra visu iekārtas darbības laiku).
3. SIA “Līcis 93” (B kategorijas atļauja Nr. 8882-08-06, derīga līdz 2013. gada 27.jūlijam)
4. SIA “Kuģu remonts” (atļauja Nr. LIT-13-270B B kategorijas piesārņojošai darbībai, derīga līdz 2013. gada 1. jūlijam);
5. SIA “Cronimet Latvia” (atļauja Nr. RI12IB0021 B kategorijas piesārņojošai darbībai, derīga uz visu iekārtas darbības laiku);
6. SIA “N STARS” (atļauja Nr. LI-10-IB-0041 B kategorijas piesārņojošai darbībai, izsniegta 2010. gada 10. septembrī un derīga visu iekārtas darbības laiku).

Kā jau iepriekš tika minēts, A/S “Tosmares kuģu būvētava” ir iekļauta kuģu pārstrādes rūpnīcu Eiropas sarakstā. Minētajai kuģu pārstrādes rūpnīcai ir izdota atļauja B kategorijas piesārņojošas darbības veikšanai Nr. LI -10-IB-0024, kurā ir norādīts, ka gada laikā minētajās iekārtās varētu tikt sagriezti 10 kuģi, kuru kopējais svars gada laikā nepārsniegs 15 000 tonnas. Pašreiz vēl Regulai Nr.1257/2013 atbilstošu kuģu pārstrāde šajā rūpnīcā nav veikta. Jāatzīmē, ka arī citas kuģu pārstrādes iekārtas, kurām ir izsniegtas B kategorijas atļaujas kuģu vraku reģenerācijai, var tikt iekļautas kuģu pārstrādes rūpnīcu Eiropas sarakstā, ja tās atbilst Regulas Nr.1257/2013 prasībām. Tādejādi pastāv iespēja, ka Latvijas kuģu pārstrādes iekārtās varētu notikt Regulai Nr.1257/2013 atbilstošu kuģu pārstrāde. Tāpēc ir nepieciešams Latvijas normatīvajos aktos noteikt regulējumu kuģu pārstrādes plānu un kuģu pārstrādes iekārtu plānu izskatīšanai un izvērtēšanai. Noteikumu projekts paredz, ka tiks izveidota Kuģu pārstrādes padome (turpmāk – padome), kas ir konsultatīva institūcija un kas izvērtē Regulā Nr. 1257/2013 minēto kuģu pārstrādes plānu un kuģu pārstrādes rūpnīcu plānu atbilstību minētajai regulai. Ņemot vērā kuģu uzbūvi, tajos izmantotās bīstamās vielas un kuģu pārstrādes ietvaros veicamos pasākumus, ir lietderīgi izveidot konsultatīvu institūciju, kurā ir ietverti ministriju un iestāžu pārstāvji, kuri atbilstoši savai kompetencei var izvērtēt kuģu pārstrādes plānus un kuģu pārstrādes rūpnīcu plānus. Padomes lēmumiem ir ieteikumu raksturs. Minētos ieteikumus Valsts vides dienests izmantos, pieņemot attiecīgos lēmumus par kuģu pārstrādes plānu un kuģu pārstrādes rūpnīcu plānu apstiprināšanu.  |
| 3. | Projekta izstrādē iesaistītās institūcijas | VARAM, Valsts vides dienests |
| 4. | Cita informācija | **Nav.** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1 kuģu pārstrādes rūpnīca – A/S “Tosmāres kuģu būvētava”.Ar Latvijas karogu kuģojošo 35 kuģu īpašnieki.  |
| 2. | Tiesiskā regulējuma ietekme uz tautsaimniecību un administratīvo slogu | Normatīvo aktu projekts nerada papildus administratīvo slogu.  |
| 3. | Administratīvo izmaksu monetārs novērtējums | Nav nepieciešams. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Noteikumu projekts no 2017. gada 19. janvāra ir pieejams VARAM tīmekļa vietnē [www.varam.gov.lv](http://www.varam.gov.lv), līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē  | Sadaļa tiks aizpildīta pēc sabiedrības līdzdalības rezultātu saņemšanas. |
| 3. | Sabiedrības līdzdalības rezultāti  | Sadaļa tiks aizpildīta pēc sabiedrības līdzdalības rezultātu saņemšanas. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide/likvidēšana/reorganizēšana. |
| 3. | Cita informācija | Nav. |

Anotācijas III, IV un V sadaļa – noteikumu projekts šo jomu neskar.

Vides aizsardzības un

reģionālās attīstības ministrs K.Gerhards

Valsts sekretārs R.Muciņš

Doniņa, 67026515

ilze.donina@varam.gov.lv